# ДОГОВОР № ………/дата

***/2023/372634/***

Днес, 2024 г., в гр. София, между

**1. „Хайтек“ ООД** със седалище и адрес на управление: с Давидково, Промишлена зона 2, ул. Момчил юнак №8. Обл Смолян, Производствена база Хайтек ООД , ЕИК: 175054432, вписано в Търговския регистър, представлявано от управителя Десислава Димитрова, наричано за краткост **ВЪЗЛОЖИТЕЛ** от една страна

и

**2. “................................”,** с адрес на управление: гр. ......................., ул. .........................., ЕИК

..........................., представлявано от ..................................... – Управител, наричано за краткост

**“ИЗПЪЛНИТЕЛ”,** от друга страна,

# (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните”, а всеки от тях поотделно „Страна“),

на основание чл. 20, ал. 1 от ПМС № 118 на МС от 20.05.2014 г. за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм и по-конкретно Договор за безвъзмездна финансова помощ 2023/372634 в рамките на Покана за набиране на проектни предложения по Приоритетна област „Иновации за зелена индустрия“ (Малка грантова схема) на Програма „Развитие на бизнеса, иновациите и МСП“ с финансовата

подкрепа на Норвежки финансов механизъм 2014-2021 г.

# се сключи настоящият договор, в който страните се споразумяха за следното: І. ПРЕДМЕТ НА ДОГОВОРА

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение изпълнението на доставка с предмет: “Доставка, монтаж и въвеждане в експлоатация на оборудване“, **Обособена позиция 1: „Доставка, монтаж и въвеждане в експлоатация на четиристранно рендосваща и профилираща машина с 4 глави”**

**(2) ИЗПЪЛНИТЕЛЯТ** се задължава да изпълни доставката съгласно условията на Документацията за участие в Процедурата, включително, но не само – Техническата спецификация, Офертата на **ИЗПЪЛНИТЕЛЯ** и приложенията към този Договор („Приложенията“), представляващи неразделна част от него и при спазване на разпоредбите на действащото законодателство.

# МЯСТО И СРОК ЗА ИЗПЪЛНЕНИЕ

**Чл. 2. ИЗПЪЛНИТЕЛЯТ** се задължава на свой риск и за своя сметка да достави, монтира и въведе в експлоатация **четиристранно рендосваща и профилираща машина с 4 глави** в производствената база на ВЪЗЛОЖИТЕЛЯ, намираща се на адрес с. Давидково 4944, Промишлена зона 2, Производствена база „Хайтек“ ООД.

**Чл. 3.** (1) Срокът за проектиране, производство, доставка, монтаж и въвеждане е ................................. месеца , считано от датата на подписване на настоящия договор.

1. Когато изпълнението на договора е отложено поради непреодолима сила по смисъла на чл.19, ал. 1, срокът по ал. 1 се удължава с периода на прекъсването му.
2. При изпълнение на доставката и въвеждането на оборудването в експлоатация следва да бъде подписан финален приемо-предавателен протокол.

# СТОЙНОСТ НА ДОГОВОРА

**Чл. 4.** (1) Стойността на договора е: …......... лева без ДДС или ……………… (с думи) лева с ДДС, съгласно ценовата оферта на **ИЗПЪЛНИТЕЛЯ** (Приложение 1).

1. Договорената стойност по ал. 1 е окончателна.
2. Разходите по организиране и изпълнение предмета на настоящия договор, както и разходите за гаранционна поддръжка, са за сметка на **ИЗПЪЛНИТЕЛЯ**.

# НАЧИН НА ПЛАЩАНЕ

**Чл. 5.** (1) Договорените плащания по настоящия договор се извършват след представяне на фактура, в която следва да присъства следния текст *„Разходът е по проект №* 2023/372634“

1. Всички плащания се извършват по банков път в евро или лева. Преизчисляването ще се извършва по фиксирания курс на БНБ 1 евро = 1, 95583 лева;

**Чл. 6. (1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** дължимото възнаграждение по следният начин:

* + Авансово плащане в размер на 30% (тридесет на сто) от стойността на договора, платимо в четиринадесет дневен срок след подписване на договора и представена от Изпълнителя фактура, издадена за стойността на дължимото авансово плащане;
  + Междинно плащане в размер на 60% (шестдесет на сто) от стойността на договора, платимо в десетдневен срок след получаване на фактура за стойността на дължимите междинното плащане – при декларирана от Изпълнителя готовност за товарене на оборудването;
  + Окончателно плащане в размер на остатъка от 10 % (десет на сто) от цената на договора, платимо в десетдневен срок въз основа на издадена фактура за стойността на дължимото окончателно плащане и подписване на двустранен финален приемо- предавателен протокол след монтаж и въвеждане в експлоатация

(2) Плащането по този договор се извършва чрез банков превод, по следната банкова сметка на **ИЗПЪЛНИТЕЛЯ**:

Банка: ..............................................................

BIC: ..............................................................

IBAN (BGN или EURO): ..............................................................

# ПРАВА И ЗАДЪЛЖЕНИЯ НА ВЪЗЛОЖИТЕЛЯ Чл. 7. ВЪЗЛОЖИТЕЛЯТ има право:

* 1. Да осъществява оперативен контрол за правилното и ефективно изпълнение на възложената поръчка, включително и да извършва проверки и да изисква информация, без това да затруднява създадената от **ИЗПЪЛНИТЕЛЯ** организация;
  2. Писмено да указва на **ИЗПЪЛНИТЕЛЯ** необходимостта от предприемане на действия за решаването на възникналите в хода на изпълнението на предмета на поръчката проблеми;
  3. Да приеме извършените доставки, ако те съответстват по обем и качество на неговите изисквания;
  4. Да прегледа доставеното оборудване при получаването и ако има възражения, да уведоми незабавно **ИЗПЪЛНИТЕЛЯ;**
  5. Да не приеме извършените доставки, ако те не съответстват по обем и качество на неговите изисквания и не могат да бъдат коригирани в съответствие с указанията му;
  6. Да откаже приемането на доставката, както и да откаже да заплати съответното възнаграждение, когато **ИЗПЪЛНИТЕЛЯТ** се е отклонил от изискванията за изпълнение на предмета на настоящия договор и докато **ИЗПЪЛНИТЕЛЯТ** не изпълни своите задължения съгласно договора.

**Чл. 8. ВЪЗЛОЖИТЕЛЯТ** се задължава:

1. Да изплати на **ИЗПЪЛНИТЕЛЯ** сумата, съгласно условията и сроковете определени в настоящия договор, в случай че приеме доставката;
2. Да оказва съдействие на **ИЗПЪЛНИТЕЛЯ** при изпълнение на работите по настоящия договор;
3. Да информира **ИЗПЪЛНИТЕЛЯ** за всички пречки, възникнали в хода на изпълнението на проекта, пряко касаещи Договора;
4. Да уведоми писмено **ИЗПЪЛНИТЕЛЯ** за всички скрити несъответствия и/или дефекти, които не е могъл да узнае при приемането на доставката в срок до 14 (четиринадесет) дни от установяването им.
5. Да осигури в срок строителната площадка където ще се монтира инсталацията с ел.захранване, водоснабдяване и фундаменти по чертежи на производителя.

# ПРАВА И ЗАДЪЛЖЕНИЯ НА ИЗПЪЛНИТЕЛЯ Чл. 9. ИЗПЪЛНИТЕЛЯТ има право:

1. Да получи уговореното възнаграждение при условията и сроковете на настоящия договор, ако качествено и в срок изпълни задълженията си по него;
2. Да получава съдействие и информация от **ВЪЗЛОЖИТЕЛЯ** при извършване на доставката, предмет на този договор;

**Чл. 10. ИЗПЪЛНИТЕЛЯТ** се задължава:

1. Да осигури качество на оборудването, предмет на доставката, отговарящо на съответните технически показатели от техническата спецификация;
2. Да осигури обучение на персонала на "Хайтек“ ООД за работа с доставеното оборудване. Разходите за обучението са изцяло за сметка на изпълнителя и не следва да се включват в предложената от кандидата крайна цена.
3. Да информира своевременно **ВЪЗЛОЖИТЕЛЯ** за всички потенциални проблеми, които биха могли да възникнат в хода на изпълнението на доставката, както и да предлага мерки за тяхното решаване;
4. Да уведоми своевременно **ВЪЗЛОЖИТЕЛЯ** за прекъсване изпълнението на договора при настъпване на непреодолима сила;
5. При предаването на оборудването да осигури на **ВЪЗЛОЖИТЕЛЯ** необходимото според обстоятелствата време да ги прегледа за недостатъци и несъответствия;
6. Да издава фактури на **ВЪЗЛОЖИТЕЛЯ**, като се съобрази с изискванията му за форма и съдържание;
7. Да изпълнява своите задължения по настоящия договор безпристрастно и лоялно и съобразно принципите на професионалната етика;
8. Да спазва изискванията за изпълнение на мерките за информация и публичност на финансиращата програма при всички дейности и документи, изготвени в изпълнение на настоящия договор**;**
9. Да осигури достъп за извършване на проверки на място и одити, включително да предоставя на оторизираните национални и международни одиторски и контролни органи в срок цялата необходима информация, отнасяща се до изпълнението на настоящия договор, която се съхранява при него;
10. Да спазва изискванията на финансиращата програма за съхранение на документацията, свързана с изпълнението на договора;
11. Да извърши поправка или замяна на оборудване при констатиране по време на доставката или при получено уведомление съгласно чл. 8, т.4 на явни недостатъци, дефекти, липси и/или несъответствие с техническите спецификации, представени в офертата на **ИЗПЪЛНИТЕЛЯ**, като в тези случаи **ВЪЗЛОЖИТЕЛЯТ** има право да откаже да подпише съответния протокол. В тези случаи страните подписват двустранен протокол, в който се описват констатираните недостатъци, дефекти, липси и/или несъответствия. Същите следва да бъдат отстранени и/или подменени с нови при невъзможност за ремонт от **ИЗПЪЛНИТЕЛЯ** в срок до **30 (тридесет) работни дни** след подписване на протокола. След отстраняване на недостатъците, дефектите, липсите и/или несъответствията страните подписват двустранен приемо–предавателен протокол за приемане на доставката, от който започва да тече гаранционният срок на оборудването.
12. При неизпълнение на доставката по вина на **ИЗПЪЛНИТЕЛЯТ ИСПЪЛНИТЕЛЯ** връща на **ВЪЗЛОЖИТЕЛЯ** неустойка в размер на 10 % от общата стойност на договора и всички

преведени суми към договора.

# ПРИЕМАНЕ НА ИЗВЪРШЕНИТЕ РАБОТИ

**Чл. 11.** (1) Извършените работи по договора се приемат от Управителя на **ВЪЗЛОЖИТЕЛЯ** или изрично упълномощен от него представител с подписването на двустранен финален приемо-предавателен протокол;

1. При получаване на оборудването **ВЪЗЛОЖИТЕЛЯТ** се задължава да го прегледа в течение на времето, което обикновено е необходимо за това в подобни случаи и ако не отговаря на изискванията съгласно договора, приетото предложение и предназначението си, незабавно писмено да уведоми **ИЗПЪЛНИТЕЛЯ**. За скрити и/или новопоявили се недостатъци, които не могат да бъдат открити при обичайното приемане, **ИЗПЪЛНИТЕЛЯТ** носи гаранционна отговорност съгласно разпоредбите на настоящия договор.
2. **ВЪЗЛОЖИТЕЛЯТ** може да откаже да приеме доставеното оборудване, ако не отговаря на изискванията, посочени в настоящия договор и приложенията към него;

# ГАРАНЦИОННА ПОДДРЪЖКА И ДОПЪЛНИТЕЛНИ ДЕЙНОСТИ

**Чл. 12.** (1) **ИЗПЪЛНИТЕЛЯТ** се задължава да осигури гаранционна поддръжка за доставеното оборудване за срок от ......................................месецаслед приключване на договора**.**

1. При повреда, Изпълнителят се задължава да реагира с посещение на място в рамките на максимум 48 часа (24/7/365) от получаване на уведомление за възникване на повреда,
2. **ИЗПЪЛНИТЕЛЯТ** следва да предоставя услугите по гаранционна поддръжка, като гарантира наличност на резервни части за доставеното оборудване през гаранционния период с цел осигуряване на непрекъснатост на работата.
3. Приоритетите на проблемите се определят от **ВЪЗЛОЖИТЕЛЯ** в зависимост от влиянието им върху работата на оборудването, като редът на отстраняване на проблемите се определя в зависимост от техния приоритет;
4. Гаранционната поддръжка започва да тече от деня, следващ подписването на приемо- предавателен протокол за приемане изпълнението на предмета на настоящия договор;
5. В рамките на гаранционния срок, всички дефекти, които не са причинени от неправилна експлоатация от страна на **ВЪЗЛОЖИТЕЛЯ**, се отстраняват от и за сметка на **ИЗПЪЛНИТЕЛЯ**.
6. За дейности по предходната алинея, **ВЪЗЛОЖИТЕЛЯТ** не дължи допълнително възнаграждение на **ИЗПЪЛНИТЕЛЯ**.

# СОБСТВЕНОСТ

**Чл. 13.** (1) Собствеността на доставката преминава върху **ВЪЗЛОЖИТЕЛЯ** от датата на подписване на двустранния приемо-предавателен протокол за приемане на доставката в изправно състояние.

(2) **ИЗПЪЛНИТЕЛЯТ** гарантира, че трети лица нямат право на собственост или други права или претенции по отношение на оборудването, които могат да противоречат на правата на **ВЪЗЛОЖИТЕЛЯ.**

# ПОСЛЕДИЦИ ОТ НЕИЗПЪЛНЕНИЕТО НА ДОГОВОРА

**Чл. 14. (1)** При забава на **ИЗПЪЛНИТЕЛЯ** по изпълнението на настоящия договор, същият дължи на **ВЪЗЛОЖИТЕЛЯ** неустойка в размер на 0,5% (нула цяло и пет процента) от договорената цена, за всеки ден забава но не по вече от 2% от забавянето.

**(2)** При забава на плащането **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,2% (нула цяло и два процента) от неплатената сума за всеки просрочен ден, но не повече от 2% от стойността на забавеното;

**Чл.15.** Страните запазват правото си да търсят обезщетение за претърпени щети и пропуснати ползи от неизпъл30.нението в случай, че те надхвърлят договорената неустойка, по общия ред, предвиден в българското законодателство.

**Чл.16.** Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

**ХI. НЕПРЕОДОЛИМА СИЛА**

**Чл. 17. (1)** Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

1. Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.
2. По смисъла на този договор непреодолима сила са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят като пандемия от КОВИД 19 и др.
3. Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа, то тя е могла да бъде преодоляна.
4. Страната, изпълнението на чието задължение е възпрепятствано от непреодолима сила, е длъжна в **тридневен срок** писмено да уведоми другата страна за настъпването й, съответно – за преустановяване въздействието на непреодолимата сила.
5. Когато обстоятелства от извънреден характер, които се определят като непреодолимата сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

# XII. УСЛОВИЯ ЗА ИЗМЕНЕНИЕ НА ДОГОВОРА

**Чл. 18.** Настоящият договор може да бъде изменян само на основанията, предвидени в ПМС № 118 от 20 май 2014 г.

# ХIII. СПИРАНЕ НА ИЗПЪЛНЕНИЕТО

**Чл. 19**. **(1)** Вън от случаите на спиране на изпълнението поради непреодолима сила, **ИЗПЪЛНИТЕЛЯТ** спира изпълнението по договора, тогава, когато **ВЪЗЛОЖИТЕЛЯТ** писмено с известие го уведоми да спре изпълнението на задълженията си. В известието, **ВЪЗЛОЖИТЕЛЯТ** посочва причините за спирането и периода, за който се спира дейността.

1. За периода на спиране на изпълнението плащания по договора не се дължат.

Срокът за изпълнение на договора се удължава с периода на спирането, но не по-късно от 30.04.2024 г.

1. **УСЛОВИЯ ЗА ПРЕКРАТЯВАНЕ НА ДОГОВОРА Чл. 20.** (1) Настоящият договор се прекратява:
2. по взаимно съгласие, изразено в писмен вид;
3. при предсрочно прекратяване на проекта или липса на финансиране;
4. с изпълнението му или с изтичането на срока, за който е сключен;
5. когато изпълнението стане невъзможно поради причина, за която никоя от страните не носи отговорност;
6. при виновно неизпълнение на задълженията на една от страните по договора с 15 дневно писмено предизвестие от изправната до неизправната страна.

# НАЧИН ЗА КОМУНИКАЦИЯ

**Чл. 21.** (1) Всички съобщения, уведомления и известия, свързани с изпълнението на настоящия договор, са валидни, ако са направени в писмена форма и са подписани от упълномощени лица.

(2) За дата на съобщението/известието се смята:

1. датата на предаването – при ръчно предаване на съобщението/известието;
2. датата на пощенското клеймо на обратната разписка – при изпращане по пощата;
3. датата на изпращането – при изпращане по ел. поща.

**Чл. 22.** (1) Валидни адреси и данни на страните са:

# За Възложителя:

**Хайтек ООД**

**България, с. Давидково, обл. Смолян, общ. Баните**

**Промишлена зона 2, ул. Момчил юнак 2**

**Тел. 0885117477**

**office@haiteck.eu**

# За Изпълнителя:

**.........................................**

# ХVI. ЗАКЛЮЧИТЕЛНИ РАЗПОРЕДБИ

**Чл. 23.** Разпоредбите на Договора се тълкуват и прилагат във връзка една с друга, като при противоречие се търси действителната обща воля на страните.

**Чл. 24.** Нищожността на някоя от разпоредбите на Договора не води до нищожност на други разпоредби или на Договора като цяло.

**Чл. 25.** Страните се задължават да запазят поверителността на всички предоставени документи, информация или други материали, свързани с Проекта, за срок от три години.

**Чл. 26.** За неуредените в този договор въпроси се прилагат разпоредбите на действащото законодателство в Република България.

**Чл. 27.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът ще се отнася за решаване пред компетентния български съд.

**Чл. 28.** Договарящият орган, предоставящ безвъзмездна финансова помощ по проект ***„Towards Sustainable Concrete for Better Environment“,*** който се реализира с финансовата подкрепа на ***Норвежки Финансов Механизъм 2014-2021 в рамките на Приоритетна област „Иновации за зелена индустрия“ на Програма „Развитие на бизнеса, иновациите и МСП“***, не е страна по настоящия Договор и не носи отговорност за вреди от какъвто и да е характер, настъпили в следствие неизпълнение на настоящия Договор.

**Чл. 29.** Страните по настоящият Договор се задължават да предприемат всички необходими мерки за избягване конфликт на интереси и/или свързаност по смисъла на § 1. от Допълнителните разпоредби на Търговския закон, както и да уведомят незабавно Договарящият орган относно обстоятелство, което предизвиква или може да предизвика подобен конфликт или свързаност. Конфликт на интереси се приема, че е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице чл. 57 от Регламент (ЕС, ЕВРАТОМ) № 966/2012, както и по смисъла на Законa за предотвратяване и установяване на конфликт на интереси.

**Чл. 30.** Представената от **ИЗПЪЛНИТЕЛЯ** оферта, заедно с всички документи за участие в процедурата представляват неразделна част от настоящия договор.

**Чл. 31.** Настоящият договор се състави и подписа в два еднообразни екземпляра – един за

**ВЪЗЛОЖИТЕЛЯ** и един за **ИЗПЪЛНИТЕЛЯ.**

1. Приложение 1 – Оферта – техническо и ценово предложение;
2. Документи съгласно чл. 22, ал. 2, т. 1 от ПМС № 118 от 20.05.2014 г.

# ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

**..................................... …………………………..**

*Управител Управител*