ТЕХНИЧЕСКА СПЕЦИФИКАЦИЯ

**по публична покана с предмет:**

**„Доставка, монтаж и въвеждане в експлоатация на оборудване“**

# Бенефициент: „Хайтек“ ООД

**Седалище и адрес на управление: с. Давидково 4944, Промишлена зона 2, ул. „Момчил юнак“ 8**

# ОБЩИ ПРАВИЛА

***Обект на процедурата****:* “Доставка, монтаж и въвеждане в експлоатация на оборудване“ по следните обособени позиции:

**Обособена позиция 1:** „Доставка, монтаж и въвеждане в експлоатация на Четиристранно рендосваща и профилираща машина с 4 глави”

финансирана съгласно Договор за безвъзмездна финансова помощ 2023/372634 в рамките на Покана за набиране на проектни предложения по Приоритетна област „Иновации за зелена индустрия“ (Малка грантова схема) на Програма „Развитие на бизнеса, иновациите и МСП“ с финансовата подкрепа на Норвежки финансов механизъм 2014-2021 г.

Настоящата техническа спецификация определя минималните изисквания към оборудването, предмет на настоящата процедура.

# ВИД НА СТОКАТА ЗА ДОСТАВКА

Оборудването, предмет на доставката по обособена позиция 1 следва да бъде новo, неупотребявано и нерециклирано.

Предложеното оборудване трябва да е окомплектовано с всички необходими захранващи, комуникационни и междинни кабели, както и с бързи връзки (когато е приложимо).

Всички конфигурации трябва да включват и необходимите материали за монтаж, закрепване и технологично заземяване на оборудването (когато е приложимо). Изпълнителят се задължава да:

* Извърши доставка, инсталиране и въвеждане в експлоатация на оборудването;
* Обучи за своя сметка персонала на бенефициента за работа с доставеното оборудване
* Осъществява гаранционно обслужване на доставеното оборудване
* Гарантира наличност на резервни части за доставеното оборудване през гаранционния период с цел осигуряване на непрекъснатост на работата.

**Място на изпълнение на доставката:** Цех за пелети и цех за дървообработка Хайтек ООД, с. Давидково 4944

# Максимален срок за изпълнение на доставката: до 6 месеца от сключване на договора, но не по-късно от крайния срок за изпълнение не проекта, а именно – 30.04.2024 г.

**Гаранционен период на обслужване:** минимум 24 месеца

**Срок за реакция и посещение на място (при необходимост) при повреда:** в рамките на максимум 48 часа (24/7/365) от получаване на уведомление за възникване на повреда

При изготвяне на офертата участниците трябва да спазят следните минимални технически изисквания на Възложителя към оборудването, предмет на доставката. Оферта, която не покрива минималните технически изисквания на Възложителя, се отстранява от участие в процедурата.

**ЗА ОБОСОБЕНА ПОЗИЦИЯ 1**

**ТЕХНИЧЕСКА СПЕЦИФИКАЦИЯ**

|  |  |  |
| --- | --- | --- |
| **Наименование на оборудването** | **Количество** | **Минимални технически и/или функционални характеристики (на български)** |
| **Четиристранно рендосваща и профилираща машина с 4 глави** | 1 | **Работна широчина в диапазон, но не по-малко от 200 mm**  **Дебелина на обработваните детайли в диапазон започващ от не по-малко от 10мм и достигащ не по-малко от 100 mm**  **Брой на шпинделите 4 (глави)**  **Обща мощност на електромоторите не повече от 30kW**  **(вкл. Моторите на рендосващите глави и на подаващите мотори)**  **Обороти на главите не по-малко от 5000 RPM**  **Диаметър на рязане на първия хоризонтален долен вал, min-max 100-200 mm\***  **Диаметър на рязане на левия вертикален шпиндел, min-max 100-200mm\***  **Диаметър на рязане на десния вертикален шпиндел, min-max 100-200mm\***  **Диаметър на рязане на втория хоризонтален горен вал min-max 100-200mm\***  **\* За да отговаря на техническите спецификации, предлаганата машина следа да бъде в посочения от възложителя диапазон**  **Скорост на подаване, безстепенно регулируема с измервана в m/min не по-малка от 5 и не по-висока от 30**  **Дължина на предния плот не по-малка от 1.50м**  **Интеграция на шумозаглушително и обезопасително ограждение**  **Възможност за интеграция на аспирация както следва :**   * **Диаметър на приемниците за аспирация на вертикалните шпиндели Ø125 mm** * **Диаметър на приемниците за аспирация на хоризонталните валове Ø125 mm**   **Размери на машината – в рамките на 5000х2500х2500 (Д х Ш х В)**  **CE-сертификат**  **Тегло на машината да не надвишава 5500 кг**    **Възможност за подмяна на профилиращите глави (предлагани от производителя на машината или алтернативен производител на опционално оборудване)** |

*\* за разглеждане се допускат всички оферти, които отговарят на минималните технически и функционални характеристи*